作者：张继先
词牌/韵律：沁园春

paragraphs: 急急修行，细算人生，能有几时。
任万般千种风流好，柰一朝身死，不免抛离。
蓦地思量，死生事大，使我心如刀剑挥。
难留住，那金乌箭疾，玉兔梭飞。
早觉悟、莫教迟。
我清净、谁能婚少妻。
便假饶月里，姮娥见在，从他越国，有貌西施。
此个风流，更无心恋，且放宽怀免是非。
蓬莱路，仗三千行满，独跨鸾归。